《水调歌头·早是玉堂客》
宋代·佚名

早是玉堂客，犹著侍臣冠。便为霖去亦晚，何况此身闲。胸次光风霁月，意味满庭芳草，体用两相关。坐对粤山好，名更重於山。寿生申，霜肃晓，露宾寒。从教重九过了，政有菊堪餐。日绕东篱笑傲，香共秋容淡薄，晚节要人看。久不见贾谊，天已问平安。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。